Author: .
Company: Úrad vlády SR

VLÁDA SLOVENSKEJ REPUBLIKY

N á v r h  

UZNESENIE
VLÁDY SLOVENSKEJ REPUBLIKY

 
 
k návrhu na uzavretie finančnej zmluvy medzi vládou Slovenskej republiky a Európskou investičnou bankou o poskytnutí úveru na výstavbu rýchlostnej cesty R1 v úsekoch Hronský Beňadik – Nová Baňa a Nová Baňa – Rudno nad Hronom.

Číslo uznesenia:		 

Zo dňa: 			 

Číslo materiálu:		 

Predkladatelia:	 ministerka financií
                                    minister dopravy, pôšt a telekomunikácií 

Podnet:		iniciatívne

Stupeň utajenia:		 

VLÁDA SLOVENSKEJ REPUBLIKY
  
Vláda

A. súhlasí
     
    A.1. s uzavretím finančnej zmluvy medzi vládou Slovenskej republiky, zastúpenou Ministerstvom financií Slovenskej republiky a  Európskou investičnou bankou o poskytnutí úveru vo výške 34 mil. EUR na spolufinancovanie stavby rýchlostnej cesty R1 v úsekoch Hronský Beňadik – Nová Baňa a Nová Baňa – Rudno nad Hronom.

     A.2  aby čerpanie predmetného úveru v roku 2001 bolo zahrnuté do limitu úhrady na výstavbu diaľnic ustanoveného §12, ods.3, písm. e) zákona č. 472/2000 o štátnom rozpočte SR na rok 2001.

     A.3   aby projekty výstavby rýchlostnej cesty R1 v úsekoch Hronský Beňadik – Nová Baňa a Nová Baňa – Rudno nad Hronom boli zaradené do programu výstavby diaľnic a rýchlostných ciest.

B. splnomocňuje
 
     ministerku financií a ako alternáta štátneho tajomníka Ministerstva financií SR

     B.1. na podpísanie finančnej zmluvy medzi vládou Slovenskej republiky zastúpenou Ministerstvom financií Slovenskej republiky a  Európskou investičnou bankou na spolufinancovanie stavby rýchlostnej cesty R1 v úsekoch Hronský Beňadik – Nová Baňa a Nová Baňa – Rudno nad Hronom.

C. ukladá

     ministerke financií a ministrovi dopravy, pôšt a telekomunikácií 
 
     C.1. uzavrieť medzirezortnú zmluvu zabezpečujúcu plnenie podmienok čerpania a splácania  vládneho úveru od Európskej investičnej banky.

               do 30 dní od podpísania finančnej zmluvy o vládnom úvere

     ministrovi zahraničných vecí

     C.2   vystaviť pre  ministerku financií  a ako alternáta pre štátneho tajomníka Ministerstva financií SR splnomocnenie (Power of Attorney) na podpísanie finančnej zmluvy s   Európskou investičnou bankou.     
                                                       
             do 9.3.2001

ministrovi spravodlivosti

    C.3  vystaviť na požiadanie Európskej investičnej banky  osvedčenie o právnej záväznosti finančnej zmluvy (Legal Opinion)  medzi vládou Slovenskej republiky  a  Európskou investičnou bankou
                                                       
            po podpísaní finančnej zmluvy 

Vykonajú:
                 ministerka financií
                 minister dopravy, pôšt a telekomunikácií
                 minister zahraničných vecí
                 minister spravodlivosti